text: ব্রেন্ডন ফ্লিন (ইংরেজি: Brandon Flynn; জন্ম: ১১ অক্টোবর, ১৯৯৩) হলেন একজন মার্কিন অভিনেতা। তিনি নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয়ের জন্য সমধিক পরিচিত। এছাড়া তিনি স্বল্পদৈর্ঘ্যের ছবি হোম মুভিজ-এ স্বভূমিকায় এবং ব্রেইনডেড-এ মাইক দি ইন্টার্নের ভূমিকায় অভিনয় করেন।
  
  প্রথম জীবন 
  ব্র্যান্ডন ফ্লিনের জন্ম ফ্লোরিডার মিয়ামিতে। সেখানেই তিনি উচ্চ বিদ্যালয় নিউ ওয়ার্ল্ড স্কুল অফ দি আর্টসে পড়াশোনা করেন। ২০১৬ সালে নিউ জার্সির রাটগার্স বিশ্ববিদ্যালয়ের ম্যাসন গ্রস স্কুল অফ দি আর্টস থেকে চারুকলায় একটি ব্যাচেলর ডিগ্রি সহ তিনি স্নাতক হন। পিটার প্যান অবলম্বনে নির্মিত মিউজিক্যালে মিস্টার স্মির ভূমিকায় ফ্লিন প্রথম অভিনয় করেছিলেন। তখন তাঁর বয়স ছিল দশ বছর।
  
  কর্মজীবন 
  ২০১৬ সালে ফ্লিন ব্রেইনডেড-এ মাইক দি ইন্টার্নের ভূমিকায় অভিনয় করেন। ২০১৭ সালে ভিনিয়ার্ড থিয়েটারে অফ-ব্রডওয়ে প্রযোজনা কিড ভিক্ট্রি-তে ল্যুক চরিত্রে অভিনয় করেন।
  
  ২০১৭ থেকে ফ্লিন নেটফ্লিক্স ধারাবাহিক ১৩ রিজনস হোয়াই-এ জাস্টিন ফলির চরিত্রে অভিনয় করেন।
  
  ২০১৮ সালের ফেব্রুয়ারি মাসে ট্রু ডিটেকটিভ-এর তৃতীয় মরসুমের তিনটি পর্বে রায়ান পিটারস চরিত্রে অভিনয় করেন।
  
  ব্যক্তিগত জীবন 
  ফ্লিন এলজিবিটি সম্প্রদায়ের সদস্য। অস্ট্রেলিয়ায় সমকামী বিবাহ বৈধকরণের লক্ষ্যে অ-বাধ্যতামূলক গণভোটে "না" ভোটের সপক্ষে সিডনিতে বিমানবার্তা প্রচারের বিরুদ্ধে ২০১৭ সালের সেপ্টেম্বর মাসে ফ্লিন ইনস্টাগ্রামে একটি পোস্ট করেন। ইতিপূর্বে তিনি স্যাম স্মিথের সঙ্গে প্রণয়সম্পর্কে আবদ্ধ ছিলেন। ২০২০ সালের ৬ মার্চ একটি ইনস্টাগ্রাম পোস্টে তিনি নিজেকে এক "সমকামী বালক" ("gay boy") হিসাবে চিহ্নিত করেন।
  
  ধর্মসূত্রে ফ্লিন একজন ইহুদি।
  
  ফিল্মোগ্রাফি
  
  চলচ্চিত্র
  
  টেলিভিশন
  
  মিউজিক ভিডিও
  
  তথ্যসূত্র
  
  বহিঃসংযোগ
   
  
  বিষয়শ্রেণী:১৯৯৩-এ জন্ম
  বিষয়শ্রেণী:২১শ শতাব্দীর মার্কিন অভিনেতা
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:ইহুদি মার্কিন অভিনেতা
  বিষয়শ্রেণী:সমকামী অভিনেতা
  বিষয়শ্রেণী:এলজিবিটি ইহুদি
  বিষয়শ্রেণী:মার্কিন যুক্তরাষ্ট্রের এলজিবিটি বিনোদনশিল্পী
  বিষয়শ্রেণী:এলজিবিটি অভিনয়শিল্পী
  বিষয়শ্রেণী:ফ্লোরিডার এলজিবিটি ব্যক্তিত্ব
  বিষয়শ্রেণী:জীবিত ব্যক্তি
  বিষয়শ্রেণী:মিয়ামির অভিনেতা
  বিষয়শ্রেণী:ম্যাসন গ্রস স্কুল অফ দি আর্টসের প্রাক্তনী
  বিষয়শ্রেণী:রাটগার্স বিশ্ববিদ্যালয়ের প্রাক্তনী
title: ব্রেন্ডন ফ্লিন